**Beszámoló a „Napelemes rendszer telepítése Makó településen” című pályázatról**

Makó Város Önkormányzata a KEOP-2014–4.10.0/N – Fotovoltaikus rendszerek kialakítása pályázati felhívásra „Napelemes rendszer telepítése Makó településen” címmel pályázatot nyújtott be, melyet a Bíráló Bizottság támogatásban részesített 2015. január 7-én.

A pályázat költségvetése: 49.707.550 Ft.

A pályázat támogatási intenzitása: 100%.

A pályázat során napelemes rendszer telepítésére került sor 3 helyszínen:

* Makói Óvoda Kálvin Téri Tagintézmény
* **Egyesített Népjóléti Intézmény Időskorúak Átmeneti Gondozóháza**
* **Egyesített Népjóléti Intézmény** Kálvin téri Bölcsőde.

A napelemes rendszernek köszönhetően az Önkormányzat csökkenteni tudja ezen épületek fenntartási költségeit, hiszen a rendszer a megújuló energia felhasználásával az épületek villamosenergia-felhasználás jelentős részét fedezi.